રાજ્યસભામાં આ મુદ્દે ગરમાગરમ ચર્ચા થઈ હતી. આ મામલે ફરી ચર્ચા થયા બાદ ગુજરાતમાં અનેક સ્થળોએ પથ્થરમારા અને આગજનીના બનાવો બન્યા હતા અને તેથી આ લડતની આગ વધુ પ્રસરી ગઈ હતી. ચંડીગઢના બસપાના નેતાઅે અેવું નિવેદન આપ્યું હતું કે દયાશંકરની જીભ કાપી લાવનારને પ૦ લાખનું ઈનામ મળશે. જ્યારે લખનૌમાં પણ આ મામલે ધરણાં કરનારા લોકોએ જ્યાં સુધી દયાશંકરની ધરપકડ નહિ થાય ત્યાં સુધી અમે ધરણાં ચાલુ રાખીશું તેમ જણાવ્યું હતું, જોકે આ અંગે પોલીસે અેમ પણ જણાવ્યું હતું કે અમે દયાશંકરને શોધી રહ્યા છીએ.તે હાલ ઘેરથી ભાગી ગયો છે. તેને ટૂંક સમયમાં જ પકડી પાડીશું અને બાદમાં માયાવતીઅે ૩૬ કલાકનાં ધરણાં રદ કરી દીધાં હતાં. માયાવતી સામેની ટીકા બદલ યુપી કોંગ્રેસના નવા અધ્યક્ષ રાજ બબ્બર પણ ધરણાં પર બેસી ગયા હતા.